L’Associació Cultural La Constància aborda, en una conferència, el Republicanisme actual i la figura de Blasco Ibáñez
2025-07-24

En la vesprada del pròxim divendres 28 de març, hi haurà moviment en el número 72 del carrer Blasco Ibáñez de Burjassot, seu de La Constància. L’associació cultural amb el mateix nom de Burjassot ha programat una xarrada que tindrà lloc a partir de les 19.00 h, amb entrada lliure.

Amb la col·laboració de la Universitat de València, a través del Departament de Sociologia i Antropologia Social, La Constància celebra la conferència “De Blasco al Republicanisme actual: conceptes i experiències vives”.

D’aquest assumpte de la Història Moderna, que tan pròxim resulta per a la història recent de Burjassot, i d’altres relacionats donaran compte els tres ponents convidats: Xavier Costa, professor de l’àrea de Sociologia i Antropologia Social de la UV; José Luis Colomer, professor i assagista i Daniel Arenas, novel·lista i poeta.